अब जरूरत है विद्यालय प्रबंधन समिति और विद्यालय प्रशासन मिलकर बच्चों की सुविधा और अच्छी शिक्षा के लिए काम करें । विद्यालय प्रबंधन समिति बच्चों की छुट्टी के वक्त स्कूल के आसपास की गतिविधियों पर भी ध्यान दें ताकि लड़कियों की छुट्टी के वक्त कोई असामाजिक या आवारा लोग स्कूल के आसपास न हो । वैसे इस बात का ध्यान रखना हर अभिभावक का फर्ज है पर विद्यालय प्रबंधन समिति में मेंबर अन्य पेरेंट्स की तुलना में ज्यादा जागरूक होते है । स्कूल में बच्चों के कमरों , टॉयलेट , बिजली , पानी , बेंच , स्टाफ समन्वय आदि पर ध्यान देना जरूरी है । स्कूल स्टाफ की समस्याओं को भी ऊपर सरकार तक ले जाकर समाधान करवाने के लिए SMC एक सेतु का काम करेगी ।